นายกรัฐมนตรี ปฏิเสธตอบ จะมีความชัดเจนการเมืองเมื่อใด หลังนายสุชาติ ชมกลิ่น ลาออก
ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวทักทายสื่อมวลชนที่รอสัมภาษณ์ว่า สวัสดี และสื่อได้พยายามสอบถามว่า นายกรัฐมนตรีจะมีความชัดเจนทางการเมืองเมื่อใด หลังนายสุชาติ ชมกลิ่น รัฐมนตรีว่าการกระทรวงแรงงาน ได้ลาออกจากการเป็นกรรมการบริหารพรรคพลังประชารัฐแล้ว โดยนายกรัฐมนตรียิ้มรับฟังคำถามและกล่าวสั้นๆ ว่า “เหรอจ๊ะๆ“ ก่อนจะเดินขึ้นตึกไทยคู่ฟ้าทันทีและเตรียมไปปฏิบัติภารกิจเป็นประธานการเปิดการแข่งขัน ROV THAILAND 4.0 THE FUTURE AND BEYOND” ที่โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ